''Recicla els teus aparells'' a Alaquàs
24/10/2017

# ''Recicla els teus aparells'' a Alaquàs

*   24/10/2017
*   [Medi ambient](/categoria/9/0/medi_ambient)
*   [Imprimir](#)
*   Compartir
*    https://www.alaquas.org/documento.asp?id\_do=16471

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16471%2F0&title=Ajuntament%20d%27Alaqu%C3%A0s.%20Premsa.%27%27Recicla%20els%20teus%20aparells%27%27%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16471/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/16471/24102017img_7851_1_Form_4.jpg)](https://www.alaquas.org/ficheros/documentos/2017/2/16471/24102017img_7851_1_Form_10.jpg "<a href='https://www.alaquas.org/ficheros/documentos/2017/2/16471/24102017img_7851_1_Form_10.jpg' target=_blank><i class='fa fa-external-link' aria-hidden='true'></i>.''Recicla els teus aparells'' a Alaquàs</a>")

Els aparells elèctrics i electrònics es recullen durant els dies 24 i 25 d'octubre de 10 a 14 i de 17 a 20 hores. Per les vesprades hi haurà un punt fixe a la plaça d'Espanya d'Alaquàs

L'Alcaldessa d'Alaquàs, Elvira García Campos, ha presentat aquest matí a la porta de l'Ajuntament del municipi la campanya "Recicla els aparells", una iniciativa que té com a finalitat conscienciar la població valenciana sobre la necessitat de reciclar, de manera correcta, els aparells elèctrics i electrònics.

Les accions s'han iniciat avui a les 10 del matí. Equips d'informadors, identificats amb la imatge de la campanya, estan recorrent a bicicletes amb remolc els diferents carrers d'Alaquàs per informar i recollir tots els aparells elèctrics i electrònics en desús que els veïns i veïnes tinguen a casa. L'horari és de 10 a 14 hores i de 17 a 20 hores i per les tardes hi haurà un punt fix de recollida a la mateixa plaça d'Espanya.

Per tal d'incentivar la participació entre els ciutadans, es lliuraran premis in situ a tots els veïns que dipositen els seus aparells en els remolcs de les bicicletes, a més de sortejar un Ipad Mini 4 a través del seu Facebook @reciclatusaparatos.

Impulsada per la Generalitat Valenciana, mitjançant la Conselleria d'Agricultura i Medi Ambient, en col·laboració amb les majors plataformes del sector: Recyclia (Ecopilas, Ecofimática, Ecoasimelec i Tragamóvil), Ecolec, Ecotic, Ambilamp i Ecoraees, l'acció ja s'ha desenvolupat, de febrer a maig, en municipis de la Comunitat Valenciana de més de 50.000 habitants. Ara, després de l'estiu, és el torn de les poblacions que oscil·len entre els 20.000 i 50.000 habitants. L'objectiu és garantir el reciclatge correcte d'aquests aparells que, en moltes ocasions, acaben en els contenidors convencionals, amb l'alt grau de contaminació que això genera en el medi ambient.